als_Latn dik_Latn sag_Latn
Asport- Për të shkuar përtej titujve kampion kërkohet dicka tjetër, shumë më shumë. E thotë këtë, pa shumë fjalë të ndërmjetme, Antonio Konte në një intervistë për Gazzetta dello Sport. “Juventusit nuk i mjaftojnë dy sulmues për të fituar Champions League, do të ishte dicka jo e drejtë të mendonim në këtë mënyrë”. Që në terma parash është njësoj sikur të thuash “Ibraimovic dhe Higuain nuk më mjaftojnë. Për të fituar në Europë duhet të ndjekim modelin e Bayern Munchen”, ka shtuar trajneri bardhezi.
Kanë qënë të shumta argumentet që ka prekur Antonio Konte që ndërmjet gëzimeve të mëdha, ka gjithmonë një plagë të hapur që rrjedh akoma gjak, ajo në lidhje me skualifikimin e marrë për skandalin e basteve: “Është një plagë e thellë, ajo që më ka bërë më shumë keq ka qënë të lexoja artikuj që e jepnin për të përfunduar karrierën time, duke shtuar akuza të rënda në drejtimin tim. Kush më njeh e di që nuk do të pranoja kurrë kompromise. Në fund kam pësuar një padrejtësi, pa asnjë provë. Jam lënduar shumë dhe nuk mund ta harroj lehtë gjithcka ka ndodhur”.
Për të shkuar ndërkohë përtej cerekfinaleve të Championsit duhet të shikohen bavarezët, kështu që është e qartë rruga për tu ndjekur. “ Modeli për tu ndjekur është Bayerni: një projekt serioz që ka filluar vite më parë me Luis Van Gal, që ka kaluar edhe nëpër shtigje të vështira që kanë shtuar dëshirën e brëndshme te lojtarët. Në bazë të cdo suksesi është një organizim i shkëlqyer loje, një shoqëri e gatshme për të ndjekur një rrugë precize me investime të kujdeshme dhe një menaxhim të madh për të rinjtë. Vetëm në këtë mënyrë mund të ndryshohet tendenca. Kam dëgjuar Robenin disa ditë më parë që ka thënë: ‘Fitorja jonë ka qënë një fitore skuadre’. E kuptoni, kur e thotë Roben që është një talent i pastër. Ashtu si edhe Ribery. E gjithsesi janë vendosur në shërbim të skuadrës. Organizimi i lojës është ajo që vlerëson talentin, për fat të keq te ne ky është një mendim i minorancës. Thuhet gjithmonë: “Sulmuesi nuk duhet të lodhet me presingun në të kundërt nuk është i qartë në zonën e golit, numri 10 duhet të jetë i lirë nga cdo markim dhe gjithcka rrotullohet përreth tij”. Nuk është kështu, të paktën për mua. Dhe mendoj se ky mund të jetë një model fitues”.
You must be logged in to post a comment Login
als_Latn als_Latn als_Latn eng_Latn